laion/Wikipedia-Exotic huggingface dataset:
אורדזאורוס

אורדזאורוס (שם מדעי: Oardasaurus) הוא סוג של לטאה קדומה שחיה בסופו של תור הקרטיקון במאסטריכט לפני 72 מיליון שנה על האי הקדום האצג, כיום ליד העיר האטג שבטרנסילבניה, רומניה. שם הזוחל הוא על שם הכפר "אורדה דה ג'וס" (Oarda de Jos) שברומניה, לידו נמצאה הלטאה. לטאה זו הייתה שייכת למשפחה הנכחדת Barbatteiidae הקרובה לטגואיים המודרניים. הלטאה הגיע לאורך 20 סנטימטר והייתה קטנה מקרובתה למשפחה, Barbatteius שחיה באותו אזור. לטאות אלו חיו באי לצד פאונה ייחודית הכוללת זאורופודים גמדיים, פטרוזאורים עצומים ודינוזאורים דו-רגליים קטנים. ממבנה שיניהם נראה שהיו טורפים של פרוקי-רגליים ושל חולייתנים קטנים, אך ייתכן שגיוונו גם בצמחייה.
פרמצ'לודוס

פרמצ'לודוס (שם מדעי: Paramacellodus) הוא סוג של לטאה קדומה שחיה בסופו של תור היורה ועד לתחילת קרטיקון תחתון. לטאה זו משויכת למשפחה הנכחדת Paramacellodidae שבקבוצה דמויי חומט לצד החומטיים והקורדיליים. מאובניה נמצאו בתצורות פורבק (Purbeck Group) שבדורסט, בריטניה, פורטוגל ובכמה חפירות במערב ארצות הברית כמו בתצורת מוריסון בויומינג והמונומנט הלאומי דינוזאור ביוטה. בסוג זה נמצא מין יחיד - Paramacellodus oweni בשנת 1967. ככל הנראה היא דמתה במראה לחומט מודרני והייתה קטנה וציידת חרקים השוכנת על עצים. לא ידוע עליה הרבה אך נראה שהיא הייתה מראשוני הלטאות המודרניות. פרמצ'לודוס, באתר האנציקלופדיה של החיים (באנגלית) פרמצ'לודוס, באתר GBIF (באנגלית)
Covini C6W

Covini C6W היא מכונית על, בתצורות של מכונית קופה ומכונית רודסטר מתוצרת יצרנית הרכב האיטלקית Covini Engineering (אנ') אשר מיוצרת משנת 2004 ועד היום. דגם ספיידר, 2 מושבים, מנוע המפיק 380 כ"ס. דגם קופה, 2 מושבים, מנוע המפיק 434 כ"ס. גוף הדגם עשוי מפיברגלס וסיבי פחמן מחוזק פולימר ("Carbon fiber reinforced polymer" (אנ')) בתוך מסגרת פלדה צינורית. 6 גלגלים מתוכן 4 גלגלים קדמיים (2 סרנים בקדמת הדגם). ההשראה לדגם ה-"Covini C6W" נלקחה ממכונית המרוץ בעלת 6 הגלגלים "Tyrrell P34" (אנ'). 2 דלתות. לדגם "Covini C6W" בתצורת קופה: 2 דלתות צד קדמיות, סימטריות (ימנית ושמאלית) מסוג "Scissor doors" (אנ'). מנוע מרכזי מתוצרת יצרן הרכב הגרמני אאודי. מנוע הנעה אחורית. מחיר דגם "Covini C6W" בתצורת קופה - 400,000 דולר. דגם "Covini C6W" דגם "Covini C6W" דגם "Covini C6W" - ספיידר לוגו דגם "Covini C6W" מכוניות בעלי 6 גלגלים / ראו "Covini C6W" (crookedbrains.net/2009/09/cars) מכוניות בעלי 6 גלגלים (forneymuseum.org/FE_HispanoSuiza) מדיה וקבצים בנושא Covini C6W בוויקישיתוף Covini C6W, סרטון באתר יוטיוב Covini C6W, סרטון באתר יוטיוב דגם "Covini C6W" seriouswheels.com/cars/top-Covini-C6W דגם "Covini C6W" supercars.net/blog/2004-covini-c6w דגמי "Covini C6W" המיוצרים על ידי "coviniengineering" coviniengineering.com/c6w מכוניות בעלי 6 גלגלים hemmings.com/blog/index.php/2010/01/26/genius-inaction-the-six-wheeled-automobile דגם "Covini C6W" - מחיר 400,000 דולר newatlas.com/covini-six-wheeled-supercar
רב פורים

רב פורים הוא מנהג פרודי הרווח בישיבות, בישיבות תיכוניות, באולפנות ('רבנית פורים'), ולעיתים גם בבתי ספר תיכוניים דתיים, ולפיו תלמידי הישיבה ממנים בתקופת חג הפורים רב מקרב התלמידים, שמחליף כביכול לתקופת החג את ראש הישיבה או ראש האולפנה. המנהג רווח גם בחסידויות ובהן ממונה רב פורים או "אדמו"ר פורים" לימי החג. בישיבות ליטאיות הוא מכונה (בעקבות היידיש) פורים רב. מטרת המנהג לממש את עקרון "ונהפוך הוא" המתבטא במגילת אסתר. הנוהג כולל מינוי של תלמיד, שאינו מכהן כרב, אשר פעילותו צריכה להוביל לאווירה מבודחת. כיום נהוג במוסדות תורניים שונים, ובעיקר בישיבות תיכוניות, שרב הפורים משמש כראש ישיבה בשבת זכור. התקיימו ומתקיימים שינויים במהותו של רב פורים, לעיתים המינוי ניתן לתלמיד מוכשר ועילוי, אשר רמתו תאפשר הרצאת חידושי תורה הומוריסטיים ומבדחים; כך לדוגמה מונה הרב אברהם יצחק הכהן קוק כרב פורים בישיבת וולוז'ין והשיר שחיבר לקראת המאורע זכה לתשבחות מצד רבו הנצי"ב מוולוז'ין. בחירת הרב מתמקדת לרוב ביכולת הכריזמטיות וההומור שלו, כך למשל, הרב ישראל מאיר לאו נבחר כרב פורים בישיבת פוניבז' בבני ברק והרב אברהם רביץ בישיבת חברון. במוסדות מסוימים נהוג לצד בחירת רב פורים לפרסם מעין "תקנון פורים" המכיל חוקים הומוריסטיים שונים הנוגעים ללימודים באותו מוסד בתקופת פורים וסביבתו. טקס חשיפת זהותו של רב או רבנית פורים לתלמידי המוסד מכונה "הכתרה". בישיבות תיכוניות ובאולפנות הטקס כולל על-פי רוב הצגה המועלת על ידי תלמידי כיתות י"ב ובסופו מוצג ה"רב" או ה"רבנית". בספר שרי המאה מזכיר הרב מימון את רבי יונתן אייבשיץ כרב פורים, כבר בצעירותו. יש הטוענים כי המנהג התחיל בישיבת וולוז'ין, על ידי ר' חיים מוולוז'ין; אולם קיימות הקבלות בבחירות ראש הקהל במקומות שונים באירופה. קיימת השערה שהמנהג הגיע לישיבות ליטא ממקומות בהם היו ממנים רב חלופי לפורים למקרה בו יהיה באותו היום צורך דחוף לפסוק הלכה והרב לא יוכל לעשות זאת כי הוא קיים את מצוות היום והשתכר "עד דלא ידע". המנהג לא היה ידוע אצל היהודים בארצות המוסלמים, כפי שניכר בדברי החיד"א משנת 1778; וישנה גם התנגדות פוסקים מאסכולה זו למנהג זה. כך הרב עובדיה יוסף מביע התנגדות למנהג של השמעת ביקורת ולגלוג על יד רב פורים, ומציין אגדה הטוענת שהרב שמעון סופר מת כתוצאה מזלזול ועלבונות של רב פורים. בשנת תשע"א יצא גם הרב אהרן יהודה לייב שטיינמן בהתנגדות נחרצת למנהג.[דרוש מקור] פורים שפיל פרודיות לפורים אבישי בן חיים, יבוטל פורים!, באתר nrg‏, 25 בפברואר 2007 כתב בחדרי חרדים, 'פורים רב' בחברון • תש"ן • וידאו נדיר, באתר בחדרי חרדים מידע על רב פורים בקטלוג הספרייה הלאומית שבת הראי"ה פרשת תצווה, באתר "ישיבה", אדר תשס"ט שו"ת מאתר "מורשת" מעגל טוב, ירושלים תרצ"ד, 138-139 שו"ת יחוה דעת, ירושלים תשמ"ג, חלק ה, סימן נ'
Radioactive Tour

Radioactive Tour הוא סיבוב ההופעות השני של הזמרת-יוצרת הבריטית ריטה אורה, אשר התקיים באירופה, באוקיאניה ובצפון אמריקה. סיבוב ההופעות כולל בתוכו כ-37 הופעות בסך הכול, והוא החל ב-28 בינואר 2013 והסתיים ב-31 באוגוסט 2013. סיבוב ההופעות נועד להפיץ את אלבום הבכורה של אורה, Ora, בדומה לסיבוב ההופעות הראשון שלה, "Ora Tour". בסוף אוגוסט 2012 הוציאה ריטה אורה את אלבום הבכורה שלה, Ora, עליו נתמך סיבוב ההופעות הראשון שלה, "Ora Tour", וסיבוב הופעות זה. בנוסף לכך, סיבוב הופעות זה הוא סיבוב ההופעות העולמי הראשון של אורה. בהופעה שנערכה ב-28 ביוני 2013, הופיע אורה בפסטיבל גלסטונברי. איגי אזליה (בריטניה, לג 1) דיג'יי פרש (1 במרץ) זואי (אוקלנד) רובי פרוסט (אוקלנד) מדיה וקבצים בנושא Radioactive Tour בוויקישיתוף סיבוב ההופעות באתר "Setlist" סיבוב ההופעות באתר של אם טי וי 7:27PM BST 29 Jun 2013, Rita Ora, Arctic Monkeys and Beady Eyes at perform at Glastonbury festival, ‏2013-06-29 (באנגלית) Iggy Azalea Opens Up About Joining Beyonce’s Mrs. Carter Tour, www.inquisitr.com (באנגלית) "The Edge - All the hits". The Edge (בNew Zealand English). נבדק ב-2018-11-06. Sources for concerts in Europe: "Rita Ora Announces 2013 UK Tour". Capital FM. Global Radio. 3 בדצמבר 2014. נבדק ב-28 ביולי 2016. {{cite web}}: (עזרה) Martinovic, Paul (14 בדצמבר 2012). "Rita Ora announces new tour dates, Iggy Azalea to support". Digital Spy. Hearst Magazines UK. נבדק ב-28 ביולי 2016. {{cite web}}: (עזרה) Sources for concerts in Oceania: Condon, Dan (5 במרץ 2013). "Rita Ora Cancels Brisbane Show". The Music. Street Press Australia Pty Ltd. נבדק ב-28 ביולי 2016. {{cite web}}: (עזרה) "A chat with Rita Ora". Stuff. Fairfax New Zealand. 15 במרץ 2013. נבדק ב-28 ביולי 2016. {{cite web}}: (עזרה) Hurley, Sally-Anne (7 בפברואר 2013). "Rita Ora Announces Future Sideshows". The Music. Street Press Australia Pty Ltd. נבדק ב-28 ביולי 2016. {{cite web}}: (עזרה)
יחסי אינדונזיה–נפאל

בין אינדונזיה לנפאל מתקיימים יחסים דיפלומטיים החל משנת 1960. לאף אחת מהמדינות אין נציג קבוע בדרג שגרירי. לאינדונזיה קונסוליית כבוד בקטמנדו, ושגרירותה בדאקה שבבנגלדש מוסמכת לפעול בעניינים הקשורים לנפאל, בעוד שגרירות נפאל בבנגקוק שבתאילנד מוסמכת לפעול בעניינים הקשורים לאינדונזיה. שתי המדינות חברות מייסדות בארגון המדינות הבלתי-מזדהות. אינדונזיה ונפאל כוננו יחסים דיפלומטיים ב-25 בדצמבר 1960. אינדונזיה פתחה את שגרירותה בקטמנדו ב-1965, אך היא נסגרה בשנת 1967 ממניעי צנע. באפריל 2010 פתחה אינדונזיה קונסוליית כבוד בקטמנדו. שתי המדינות הן חברות מייסדות בארגון המדינות הבלתי-מזדהות (NAM). אינדונזיה ונפאל השתתפו בועידת באנדונג ב-1955, אשר היווה סלילת דרך להיווסדו של ארגון NAM. היחסים ארוכי הטווח בין אינדונזיה לנפאל מתוארכים כבר לתקופה של הוועידה האפרו-אסיאתית בבנדונג ב-1955. בשנת 1981 ביקר שר החוץ האינדונזי מוטצ'ר קוסומאטדג'ה בנפאל כדי ליטול חלק באירוע ההכתרה של המלך בירנדרה, בתור הנציג של נשיא אינדונזיה. ב-1992 ביקר ראש ממשלת נפאל, גיריג'ה פראסד קוירילה, באינדונזיה כדי להשתתף בפסגת NAM ה-10. בין ה-20 ל-23 בספטמבר 2005 ביקרו מלך ומלכת נפאל – גיינדרה וקומאל, באינדונזיה, כדי להשתתף בפסגת אסיה-אפריקה בג'קרטה. סגן ראש הממשלה ושר החוץ של נפאל – נראיאן קאג'י שרסטה 'פראקש' - ביקר באינדונזיה מ-6 עד 10 בנובמבר 2012, כדי להשתתף בפורום הדמוקרטי ה-5 בבאלי. אינדונזיה מעניקה מלגות לסטודנטים נפאלים בתחומים שונים. בשל הדמיון התיירותי והתרבותי, אינדונזיה הציעה בעבר שהערים באלי וקטמנדו תהיינה ערים תאומות. היקף הסחר בין שתי המדינות מגיע ל-14 מיליון דולר, דבר שמביא תועלת רבה לאינדונזיה. נפאל מייבאת מאינדונזיה מוצרי מזון כגון פירות, אגוזים ושמן דקלים. כמו כן מייבאת נייר, לוחות נייר וכימיקלים שונים. Mofa, archive.is, ‏2013-06-18
כלכלת סמואה

כלכלת סמואה נשענת בעיקר על הייצוא החקלאי, סיוע בפיתוח וסיוע כלכלי ממדינות העולם. מגזר החקלאות מעסיק כשני שלישים מכוח העבודה ומספק 9% מהייצוא שרובו כולל קרם קוקוס, שמן קוקוס וקופרה. ענף התעשייה אינו מפותח במדינה, וכן הוא מספק מוצרים חקלאיים. מגזר התיירות במדינה הוא ענף בפיתוח; מעל 70,000 תיירים ביקרו באיים בשנת 1996 ו-120,000 בשנת 2014. הממשלה הסמואית קראה לדה-רגולציה של המגזר הפיננסי ועידוד ההשקעות. גמישות שוק העבודה הוא גורם כוח בסיסי להתקדמות הכלכלה העתידית של סמואה. החל משנת 1959 פעולת חברת תעופה סמואה איירוויז. ניו זילנד היא שותפת הסחר העיקרית של סמואה, המספקת בדרך כלל בין 35% ל-40% מסך הייבוא, ורכישת 45%-50% מהייצוא. אוסטרליה, סמואה האמריקאית, ארצות הברית ופיג'י מהווים שותפי סחר חשובים. הייבוא העיקרי של סמואה הוא מזון ומשקאות, אספקה תעשייתית ודלקים. המגזר החקלאי מעסיק כשני שלישים מכוח העבודה ומהווה 17% מהתמ"ג. הייצוא העיקרי של סמואה הוא מוצרי קוקוס ודגים. ענף הדייג זכה להצלחה בסמואה, אך תעשיית הדיג הגדולה ביותר מפעילה את רוב כוחותיה בסמואה האמריקאית. מדיה וקבצים בנושא כלכלת סמואה בוויקישיתוף סמואה בספר העובדות העולמי של ה-CIA "Samoa - International tourism". נבדק ב-2018-11-06.
קרם קוקוס

קרם קוקוס הוא מוצר המיוצר מפרי הקוקוס. הוא דומה מאוד לחלב קוקוס, אבל מכיל פחות מים. ההבדל העיקרי הוא הצפיפות של שני המוצרים. קרם הקוקוס הוא דחוס יותר, ומרקמו דומה למשחה, ואילו חלב קוקוס הוא בדרך כלל נוזלי. קרם קוקוס משמש כמרכיב בבישול, והוא בעל טעם מתון לא מתוק. לעיתים ממתיקים את קרם הקוקוס, לשימוש בקינוחים ובמשקאות כמו פינה קולדה. הקרם המומתק הוא מרכיב מרכזי של קינוחים רבים שמקורם במדינות דרום-מזרח אסיה, בהן וייטנאם, קמבודיה, תאילנד, מלזיה, סינגפור ואינדונזיה. זה הוא גם מרכיב חשוב במטבח הפולינזי. קוקוס מוקרם הוא גוש "בשר" קוקוס דחוס אשר יובש מעט, ונמכר בגוש שעוותי. חלב קוקוס קוקוס מדיה וקבצים בנושא קרם קוקוס בוויקישיתוף "Coconut milk, cream, and sweetened cream". ochef.com. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
איש האפר

איש האפר (בערבית: ريح السد) הוא סרט דרמה להט"בי תוניסאי משנת 1986, שביים וכתב נורי בוזיד. הסרט מספר על חכמי ופאראפת, שני נערים צעירים שנאנסו בילדותם על ידי הנגר אמיר - דבר שהשאיר אותם עם טראומה. הסרט הוקרן לראשונה בפסטיבל הקולנוע בקאן שהתרחש במאי 1986. בשנת הבכורה שלו, הסרט קיבל את פרס תנית הזהב על הסרט הטוב ביותר בפסטיבל הסרטים קרתגו. שפת הסרט היא ערבית, ואורכו כ-109 דקות. חכמי ופאראפת הם שני צעירים שעובדים בעיר ספקס שבתוניסיה. חכמי, שנכפה על ידי המשפחה עומד להתחתן, בעוד שפאראפת מתחיל לחשוב על המעבר מהעיר. שניהם חולקים סוד: כשהם היו נערים, הם נאנסו על ידי הנגר אמיר אשר ביצע את החניכות שלהם. חכמי, בניסיון להימלט מהנישואים העתידיים, מוצא מקלט בעבר ובאירועים המרכיבים אותו. ערב אחד, הם הולכים לבית של אמיר, שם פאראפת דוקר את אמיר בסכין, ועוזב את העיר, ואילו חכמי משלים עם גורלו, וחוזר הביתה להתחתן. מוסטפא עדוואני - אמיר מוחמד זריף יעקוב בכרי - לוי חדיג'ה אבוב שרה עבדאלהדי חביב בהאדי ח'אלד הודה מחמוד חסן מונה נורדין - נפיסה ח'אלד קסורי סרה עבדלחדי לאמין נדי לדברי נורי בוזיד, במאי וכותב הסרט, הסרט מציג את הזיכרון והעבר האלים בילדים בתוניסיה באמצעות סכסוך הדמויות בסרט. דמותו של אביו של חכמי יצאה בסרט שלילית, אבל על פי הבמאי, היה ניסיון באמצעות הדמות לבסס מחדש את המבנה ההיררכי הנתון בסכנה. המבקרים והקהל חלקו על הדמות לוי, המוזיקאי היהודי בסרט, ששיחק יעקוב בכרי. במאי הסרט ציין שהוא היה מודע לחלוטין שיהיו חלוקי דעות על הדמות לוי. במאי הסרט, בשל שיוכו הפוליטי למפלגת "GEAS" (מפלגה אשר תמכה בצורך להקים שתי מדינות עצמאיות) היה בכלא במשך חמש שנים, יחד עם ידיד יהודי. הדיאלוג בין תרבויות הוא יסוד, על פי הבמאי, ודמותו של לוי היא חלק בלתי נפרד מהמורשת ההיסטורית התוניסאית, וגם זיכרון אישי של הבמאי. 1986: פרס תנית הזהב על הסרט הטוב ביותר בפסטיבל הסרטים קרתגו. "איש האפר", במסד הנתונים הקולנועיים IMDb (באנגלית) "איש האפר", באתר נטפליקס "איש האפר", באתר AllMovie (באנגלית) "איש האפר", במסד הנתונים הקולנועיים KinoPoisk (ברוסית) Festival de Cannes: Man of Ashes, באתר "פסטיבל הקולנוע בקאן" La leçon de cinéma de Nouri Bouzid, באתר Africultures - Les mondes en relations ‏, 17 באפריל 2006
אלכסנדר סנדר קפלן

הרב אלכסנדר סנדר הכהן קפלן (סביבות ה'תקע"ה, 1815 – ד' באב ה'תרמ"ד, יולי 1884) היה רב ליטאי, כיהן כרב בווילקומיר ובקופישוק. מחבר הספר "שלמי נדרים" על מסכת נדרים. נולד לרב זרח קפלן בסביבות שנת ה'תקע"ה. כיהן כרב בווילקומיר. בסביבות שנת ה'ת"ר החל לכהן כרב בקופישוק, שם כיהן למעלה מארבעים שנה. נפטר בד' באב ה'תרמ"ד ונקבר בקופישוק. נמנה עם המסכימים על הש"ס בדפוס סלאוויטא. בשנת ה'תרמ"א הדפיס בווילנה את ספרו "שלמי נדרים" על מסכת נדרים. בהקדמתו לספר, מסביר מדוע החליט לכתוב ספר על מסכת נדרים: "אשר משונה מסכת זו מכל המסכתות אשר בהם כבר סלו סלו לנו המסילה רבני סבוראי, גאוני בתראי כמו מהר"ם לובלין והמהרש"א ומהר"ם שיף ופני יהושע ושאר מפרשים, בגודל חריפותם ועוצם בקיאותם שמו העקוב למישור. לא כן במסכת זו, רבות בשנים לא הוגה כלל מאופל השבושים שהיו ע"י המדפיסים" מלבד הגהות ותיקונים רבים, הספר מכיל גם חידושים וקושיות בדברי הגמרא והמפרשים. הספר הפך לאחד הפירושים הבסיסיים והפופולריים על מסכת זו והודפס מחדש פעמים רבות בדפוס צילום, במהדורות חדשות, במסגרת אוספים וקובצי מפרשים על מסכת נדרים ובמאגרים התורניים פרויקט השו"ת ואוצר החכמה. הספר זכה להסכמותיהם של הרב יצחק אלחנן ספקטור, הרב בצלאל הכהן מווילנא והאדר"ת. מלבד חיבור זה חיבר ספרים רבים שלא ראו אור, בהם הגהות על הש"ס, פירוש לתורה ועוד. תשובה אליו הובאה בשו"ת חמדת שאול, לרבי שאול שפירא מפוניבז'. שלמי נדרים, וילנה תרמ"א, אתר HebrewBooks. הקטע אודותיו בכתב יד של הספר שם הגדולים השלישי, מתוך שחזור הספר המקוון בפורום אוצר החכמה. אלכסנדר סענדר בן זרח קפלן (1815 בערך-1884), הכהן, דף שער בספרייה הלאומית Kaplan, Alexander Sender Ben Zerah Ha-Kohen, Encyclopaedia Judaica, 2007. כך עולה מדבריו בשער ובהקדמת ספרו "שלמי נדרים" שיצא לאור בשנת ה'תרמ"א: "עובד עבודת הקודש בק"ק קופישאק יע"א ת"ל זה ארבעים שנה לעדת מי מנה". בין השאר: ניו יורק: הוצאת תלפיות, 1944; ירושלם: דפוס אופסט לימודי קריית נוער, תשכ"ג; ירושלים: התנועה להפצת תורה ביישובים החדשים, ה'תשכ"ח; בני ברק, ה'תשל"ב; בני ברק: מכון להוצאת ספרים בני משה וחקר כת"י ע"ש המהר"ם שיק, ה'תשנ"ב. למשל: בני ברק: ללא ציון מו"ל, תשנ"ב; ירושלים: יריד הספרים, תשס"ג 2003; בני ברק: ספרי אור החיים, ה'תשס"ח. יורה דעה סימן כג. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
פלאופיתון

פלאופיתון (שם מדעי: Palaeopython) הוא סוג נכחד של נחש חנק קדום שחי בתקופת האאוקן שבתחילת הקנוזואיקון. הוא נמצא ב-1880 בבור מסל שבדרום גרמניה, שבאותה תקופה היא הייתה גשומה וחמימה בהרבה מכפי שהיום. יצור זה כונה פיתון, אך מבנה גופו מרמז על היותו קרוב יותר לבני משפחת החנקיים. הוא הגיע לאורך של 2 מטרים. ככל הנראה חי הפלאופיתון בין ענפי העצים, שם היה אורב לטרף בעל חום גוף קבוע. הצעירים ניזונו ממיני בסיליסקיים קדומים שחיו ביער בעוד הגדולים אולי טרפו סוסים ננסיים כמו הפרופלאותריום. ייתכן שמדי פעם היה פועל על פני הקרקע או נכנס למקווי מים. הנחשים נהרגו מפעילות געשית של אגמים בגרמניה בהם חיו. האוויר הרעיל שהתמלא בפחמן דו-חמצני חנק אותם. נחש זה הופיע בסדרה פלאווורלד. מדיה וקבצים בנושא פלאופיתון בוויקישיתוף פלאופיתון, באתר GBIF (באנגלית)
פורגאטוריוס

פורגאטוריוס (שם מדעי: Purgatorius) הוא סוג של יונק קדום נכחד שחי בסופו של עידן המזוזואיקון בקרטיקון העליון והצליח לשרוד את ההכחדה הגדולה של הקרטיקון וחי גם בפלאוגן. הוא חי לפני 63–66 מיליון שנה, והיה שונה מהיונקים המודרניים המאוחרים יותר. בסוג זה התגלו 4 מינים נפרדים. יצור זה היה דומה במראהו והתנהגותו לחולדה מודרנית. הוא הגיע לאורך של 15 סנטימטר ושקל עד 37 גרם. ממבנה שיניו נראה כי היה אוכל חרקים או טורף. המאובנים של יצור זה התגלו בתצורת הל קריק ובתצורת טולוק (Tullock Formation) שבמונטנה. המאובנים שנמצאו כללו בעיקר שיניים מרובות וגם עצמות ירך וקרסוליים מהם נראה שיצור זה היה שוכן עצים בעל קרסוליים הדומות לשל פרימטים קדומים. למעשה ייתכן שהיה מאבותיהם של הפרימטים (ובכך גם של האדם) ושל הסדרה הנכחדת פלסיאדפאים. מדיה וקבצים בנושא פורגאטוריוס בוויקישיתוף פורגאטוריוס, באתר האנציקלופדיה של החיים (באנגלית) פורגאטוריוס, באתר GBIF (באנגלית)
קיסריה אקספרס

קיסריה אקספרס היא סדרת טלוויזיה קומית המשודרת ב-HOT3 החל מאוקטובר 2018. בסדרה משחקים אסף אטדגי, ושלישיית בערך - עומר בורשטיין, יוסי גבני וגיורא זינגר. אסף אטדגי, הסוכן של עומר אדם, מחתים את "בערך", שלישיית סטנדאפיסטים כושלת. הוא בטוח ביכולותיו ומבטיח להם שאם ילכו אחריו הוא ייקח אותם להופיע בקיסריה, הבמה הגדולה בארץ. אסף אטדגי - הסוכן של הזמר המצליח עומר אדם. מחליט לקחת את על עצמו את הניהול של שלישיית "בערך". רוצה להביא אותם להופיע בקיסריה. עומר בורשטיין - חבר בשלישיית "בערך". חברם הטוב של יוסי וגיורא. מטיל ספק על ניהולו של אטדגי על השלישייה אך לומד להתרגל לדרכיו. גיורא זינגר - חבר בשלישיית "בערך". חברם הטוב של עומר ויוסי. מאמין שאטדגי יביא אותם לקיסריה. יוסי גבני - חבר בשלישיית "בערך". חברם הטוב של עומר וגיורא. מאמין שאטדגי יביא אותם לקיסריה. קיסריה אקספרס - סרטונים ביוטיוב בערך, ברשת החברתית יוטיוב
חכם גמליאל

חכם גמליאל או משחקי נישואים, הוא סרט דרמה רומנטית ישראלי משנת 1973, בבימויו של יואל זילברג לפי תסריט של משה הדר. הסרט נקרא באופן רשמי "משחקי נישואים (חכם גמליאל)", אך מוכר יותר בשם "חכם גמליאל". את פסקול המוזיקה כתבה ועיבדה נורית הירש. נעימת הנושא של הסרט יצאה בתור השיר "דינה" בביצוע מירי אלוני למילים של תרצה אתר. קטעים רבים של הסרט צולמו במחצבה שהייתה ליד טירת יהודה. בתפקיד הראשי של "חכם גמליאל" משחק יוסי בנאי ולצידו אושיק לוי, אביבה גר, דב פרידמן, מירי אלוני ויוסי פולק. "חכם גמליאל" (יוסי בנאי) הוא מעין חכם עממי שמתפרנס ממתן תרופות עממיות, הוצאות של עין הרע וסיוע בשידוכים. בנו ניסים (אושיק לוי) לא מאמין באמונותיו של אביו אך מכבד אותו. הוא עובד במחצבה כסגנו של מנהל המחצבה, עוזי (דב פרידמן). בתו של גמליאל היא דינה (אביבה גר) רווקה שיסחוק המכוער (נחום שליט) מבקש מחכם גמליאל את ידה, אך נזרק מביתו פעם אחר פעם בעזרת שלום (יוסי פולק), עוזרו הבריון של חכם גמליאל. עוזי מאורס לרותי (מירי אלוני) שכבר קיבלה טבעת נישואין מעוזי, ונתנה לו גם טבעת. השניים קבע תור לרישום ברבנות למועד נישואיהם. ניסים מביא את עוזי לפגישה עם חכם גמליאל. עיניו של עוזי נפגשות בעיניה של דינה ומבט אהבה ניצת בעינייה. במהלך הפגישה גמליאל מזמין את עוזי לחתונה תימנית במושב. עוזי נפגש שוב עם דינה בחתונה אליה הוזמן, ומכניס אותה למכוניתו שם הוא מראה לה את הטבעת שקיבל מדינה, ושם אותה על אצבעה. זה נצפה על ידי כמה אנשים שמדווחים לחכם גמליאל על הנעשה. חכם גמליאל אומר לעוזי הנדהם כי במעשיהו קידש את דינה, וכאשר יש שני עדים שראו, היא אשתו לכל דבר. עוזי עוזב את המקום ומודיע על התסבוכת לרותי, למחרת שולח חכם גמליאל את דינה למחצבה לפגוש את בעלה לדבריו. עוזי בתחילה רוצה לשלוח אותה לביתה, אך תוך זמן קצר מתאהב בה, והם שוכבים כל הלילה בחדרו במחצבה. רותי מגיעה למחצבה ופוגשת את שניהם, ומבינה את המצב. היא שוכרת את עורך הדין יעקובסון (שמעון לב-ארי) המבקש מחכם גמליאל להתיר את נישואיהם של עוזי ודינה אך ללא הועיל. רק לאחר שרותי משקרת ואומרת לו שהיא בהיריון, הוא מתרצה ומתיר את הנישואים. הם מתגרשים ברבנות, ודינה חוזרת מדוכאת לביתה. עוזי מחדש את קשריו עם רותי לקראת נישואיו, אך כל הזמן מהרהר בדינה. דינה בדיכאון ובהריון רצה למחצבה בידיעה שעומד להיערך שם פיצוץ, אחיה ניסים מציל אותה ברגע האחרון ומביאה לביתה. עוזי ששמע על המקרה חש לביתה של דינה ומוצא את חכם גמליאל מתפלל ליד אדם עטוף בסדין, ומשער שזו דינה המתה, אך כשהוא מסיר את הסדין מתגלה יסחוק שחכם גבריאל עושה לו מעין כישוף להוצאת העין הרע. עוזי חש לחדרה של דינה, ומוצא אותה בריאה, והם מתחבקים ומתנשקים. "חכם גמליאל", במסד הנתונים הקולנועיים IMDb (באנגלית) "חכם גמליאל", באתר ספר הקולנוע הישראלי "חכם גמליאל", באתר אידיבי "חכם גמליאל", במסד הנתונים הקולנועיים KinoPoisk (ברוסית) חכם גמליאל, במיזם "אישים" לתיעוד היצירה הישראלית שיר הנושא "דינה" מתוך חכם גמליאל בביצוע מירי אלוני, באתר יוטיוב
דרקון מים אוסטרלי

דרקון מים אוסטרלי או חרדון מים אוסטרלי (שם מדעי: Physignathus lesueurii) הוא מין של זוחל מהסוג דרקון מים שבמשפחת החרדוניים החי באוסטרליה בין ויקטוריה לקווינסלנד והוא קרובו של המין דרקון מים סיני. כמה חוקרים מסווגים אותו למין עצמאי בסוג Intellagama. בדומה לקרובו גם מין זה מגודל כחיית מחמד. זהו אחד הגדולים שבחרדונים ואורכו כ-60 סנטימטר בנקבות ועד למטר אחד בזכרים, לרבות הזנב הכולל שני שלישים מאורכם. המשקל הממוצע מגיע לקילוגרם אחד. החרדון בעל צבעים כהים-אפורים ומפוספסים בחום כהה. סביב העיניים ישנה "מסיכה" שחורה. הראש גדול ובעל ציצה מאחורי הראש והם בעלי זנבות ארוכים וחזקים וטפרים ארוכות ברגליהם. החרדונים כשמם מצויים הרבה במים ברחבי נחלים, נהרות, אגמים וביצות ברחבי צפון-מערב אוסטרליה. החרדונים חיים גם על סלעים ומטפסים טוב על עצים בעזרת כפותיהם. כמו הרבה זוחלים הם פעילים בשעות היום בהן הם מתחממים בשמש. מזונם של החרדונים הצעירים כולל בעיקר פרוקי-רגליים כמו נמליים, זחלים, עכבישים וצרצריים. כאשר הם מתבגרים הם יכולים לאכול טרף גדול יותר כמו לטאות ועכברים קטנים, אך עדיין הם מתבססים על חרקים ודומיהם. החרדונים עצמם צריכים להיזהר מנחשים, מעופות גדולים כמו עופות דורסים והקוקבורה או מעורבני הפעמון ומפגיעת שועלים וכלבי דינגו. Intellagama lesueurii howittii - תת-המין המערבי יותר. Intellagama lesueurii lesueurii - תת-המין המזרחי יותר. מדיה וקבצים בנושא דרקון מים אוסטרלי בוויקישיתוף דרקון מים אוסטרלי, באתר ITIS (באנגלית) דרקון מים אוסטרלי, באתר NCBI (באנגלית) דרקון מים אוסטרלי, באתר GBIF (באנגלית) דרקון מים אוסטרלי באתר הרשימה האדומה של IUCN
סיאמוזאורוס

סיאמוזאורוס (שם מדעי: Siamosaurus; משמעות השם: "לטאה סיאמית") הוא סוג של דינוזאור טורף ממשפחת הספינוזאוריים שחי בתאילנד לפני 130 מיליון שנה. הוא קרוב לספינוזאורוס המוכר ומאוד דומה לו במראה, אך קטן ממנו. ממצאי הדינוזאור התגלו ב-1986 וכוללים רק מאובני שיניים והשאר נובע מהשערות. אורכו המשוער הגיע לתשעה מטרים וייתכן שהיה בעל מפרש גב ובעל זרועות ארוכות. המחקרים האחרונים מראים שבדומה לספינוזאורוס הגדול גם דינוזאור זה חי רוב זמנו בקרבה למקווי מים וניזון בעיקר מדגים. דבר זה עזר לו גם להצליח לצוד למרות ממדיו ונדירות טרף יבשתי וגם להימנע מתחרויות עם אוכלי בשר נוספים. המבנה של הגולגולת המזכיר את גולגולת התנינים מרמז על כך ששחה וצף במים וחי באורח אמפיבי. מדיה וקבצים בנושא סיאמוזאורוס בוויקישיתוף סיאמוזאורוס, באתר GBIF (באנגלית)
אירוסטאון

אירוסטאון (שם מדעי: Aerosteon; מילולית מלטינית: "עצמות אוויר") הוא סוג של דינוזאור טורף מקבוצת התרופודה וממשפחת המגרפטוריים שחי לפני 84 מיליון שנה באמריקה הדרומית. הוא היה קרוב רחוק של האלוזאורוס וקרובו של האוסטרלונטור שכונה "אלוזאורוס דרומי", אף שהיה שייך למשפחה אחרת. את שמו קיבל על שם מערכת הנשימה שלו שהזכירה מערכת נשימה של עופות. במקור קיבל שם אחר - Riocoloradensis שבוטל. דינוזאור זה התגלה בתצורות ליד נהר הקולורדו שבמנדוסה, ארגנטינה ב-2009 וקיבל את שמו מהחוקר פול סרנו (אנ'). באותה תקופה היו ידועות רק שלוש משפחות של דינוזאורים טורפים גדולים באמריקה הדרומית: קרכרודונטוזאוריים, אבליזאוריים וספינוזאוריים, ודינוזאור זה היה היחיד מקבוצתו שחי באמריקה הדרומית. האירוסטאון הגיע לאורך של 9 מטרים ושקל מעל 2 טון מטרי. מבנה לסתותיו דמה במבנהו ללסתות האלוזאורוס וכנראה גם דמה לו חיצונית. ככל הנראה היו העצמות חלולות, בדומה לעצמות עופות, והריאות של הדינוזאור שאפו חמצן רב יותר לתוך הגוף, בהשוואה לריאותיהם של יונקים. החוקר סרנו העריך שריאות אלה מרמזות על כך שהיה בעל דם חם. מדיה וקבצים בנושא אירוסטאון בוויקישיתוף אירוסטאון, באתר האנציקלופדיה של החיים (באנגלית) אירוסטאון, באתר GBIF (באנגלית)